CELEX: 52004PC0017
Language: fi
Date: 2004-01-15
Title: Muutettu ehdotus: Euroopan parlamentin ja neuvoston päätös yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi

Avis juridique important

|

52004PC0017

Muutettu ehdotus: Euroopan parlamentin ja neuvoston päätös yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi  /* KOM/2004/0017 lopull. - COD 2003/0109 */  

Muutettu ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi(komission EY:n perustamissopimuksen 250 (2) artiklan nojalla esittämä)2003/0109 (COD)Muutettu ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi1. TaustaaTämän päätösehdotuksen tavoitteena on antaa oikeusperusta avustuksen myöntämiseksi vuosiksi 2004 ja 2005 eurooppalaisille järjestöille, jotka toimivat naisten ja miesten tasa-arvon edistämisen alalla. Päätös on tarpeellinen, koska uuden varainhoitoasetuksen johdosta komission talousarvioon tehtyjä uudistuksia sovelletaan vuodesta 2004 alkaen. Vastaavat kaksi voimassa olevaa budjettikohtaa eli Euroopan naisten eturyhmää koskeva budjettikohta A-3037 ja muita naisten ja miesten tasa-arvon alalla toimivia eurooppalaisia järjestöjä koskeva budjettikohta A-3046 muunnetaan toiminta-alakohtaisiksi budjettikohdiksi, mikä edellyttää perussäädöksen antamista.Samana päivänä eli 27. toukokuuta 2003 komissio hyväksyi kuusi muuta päätösehdotusta, jotta nykyään A osaan merkittyjen hallintomäärärahojen perusteella rahoitettaville avustuksille voidaan antaa perussäädös vuodesta 2004 lähtien, mikä puolestaan mahdollistaa avustusten luokittelun toiminta-aloittain. Parlamentille ja neuvostolle 27. toukokuuta 2003 antamassaan tiedonannossa (KOM(2003) 274 lopullinen) komissio selventää yleistä ja yhteistä lähestymistapaa, jota noudatetaan kaikkien tämän aloitteen alaan kuuluvien päätösehdotusten suhteen.Komissio hyväksyi 27. toukokuuta 2003 päätösehdotuksensa, jolla perustetaan yhteisön toimintaohjelma naisten ja miesten tasa-arvon alalla toimivien eurooppalaisten järjestöjen toiminnan edistämiseksi. Päätösehdotuksen oikeusperusta on EY:n perustamissopimuksen 13 artiklan 2 kohta, mikä edellyttää yhteispäätösmenettelyn soveltamista.Euroopan parlamentti hyväksyi 20. marraskuuta 2003 pitämässään täysistunnossa 20 tarkistusta, joilla muutetaan komission ehdotusta.2. Tarkistusten tarkasteluKomissio on hyväksynyt muutettuun ehdotukseensa sellaisinaan tarkistukset 2-5, 12-14, 16-18 ja 27. Komissio voi hyväksyä osittain tarkistuksen 22. Komissio ei voi hyväksyä tarkistuksia 6-11, 19 ja 20.2.1 Komission hyväksymät tarkistukset2.1.1 Tarkistus 2Kyseessä on muodollinen tarkistus, koska sillä ainoastaan selvennetään, että kyseisellä päätöksellä perustetaan yhteisön ohjelma Euroopan naisten etujärjestön tukemiseksi ja muiden sellaisten eurooppalaisten järjestöjen edistämiseksi, jotka toimivat naisten ja miesten tasa-arvon alalla. Tarkistus voidaan siten hyväksyä.2.1.2 Tarkistus 3Tällä tarkistuksella halutaan yksinomaan täsmentää komission ehdotusta, jotta siitä ilmenee, että avustuksia saavien organisaatioiden on noudatettava toiminnassaan periaatteita ja säännöksiä, joita sovelletaan yhteisön toimintaan naisten ja miesten tasa-arvon alalla. Tarkistus voidaan siten hyväksyä.2.1.3 Tarkistus 4Tarkistuksella poistetaan päätöksen säädösosan viittaus Euroopan naisten etujärjestöön suorana edunsaajana, joka saa toiminta-avustusta lohkon 1 mukaisesti. Viittaus löytyy päätöksen liitteestä. Tämä tarkistus voidaan hyväksyä, koska edunsaajien mainitseminen nimeltä liitteessä koskee kaikkia perussäädöksiä.2.1.4 Tarkistukset 5 ja 18Tarkistuksilla pyritään täsmentämään, että järjestöjen, jotka saavat lohkoissa 2 ja 3 tarkoitettua toiminta-avustusta ja avustusta yksittäiseen toimeen, on pyrittävä edistämään yleistä eurooppalaista etua, joka kuuluu naisten ja miesten yhtäläistä kohtelua koskevan Euroopan unionin politiikan piiriin. Tarkistukset voidaan hyväksyä.2.1.5 Tarkistus 12Tällä tarkistuksella täsmennetään, että Euroopan naisten etujärjestön toimilla, jotka mainitaan komission ehdotuksessa ja joilla pyritään vahvistamaan tasa-arvon ulottuvuutta naisten ja miesten välillä laajentumisen yhteydessä, olisi myös kehitettävä yhteistyötä uusien jäsenvaltioiden naisjärjestöjen kanssa. Komissio hyväksyy tarkistuksen siltä osin kuin kyseiset uusien jäsenvaltioiden naisjärjestöt ovat naisten ja miesten tasa-arvon edistämisen alalla toimivia naisjärjestöjä.2.1.6 Tarkistukset 13 ja 14Tarkistukset sisältävät lisäesimerkkejä toimista, joita voidaan rahoittaa ohjelman puitteissa. Esimerkkeinä mainitaan tasa-arvon ulottuvuuden sisällyttäminen koulutuksen, urheilun, kansanterveyden ja sosiaalisen suojelun alan toimiin sekä yhteistyö kolmansien maiden naisjärjestöjen kanssa. Tarkistukset voidaan hyväksyä.2.1.7 Tarkistus 16Tällä tarkistuksella täsmennetään, että Euroopan naisten etujärjestön jäseniin kuuluu muun muassa naisjärjestöjä, koska sen perussäännössä mainitaan, että sen jäseniin kuuluu fyysisiä henkilöitä ja kansalaisjärjestöjen naisjaostoja. Komissio voi siten hyväksyä tarkistuksen.2.1.8 Tarkistus 17Tällä tarkistuksella oikaistaan komission päätösehdotukseen sisältyvä virhe. Naisten eurooppalaisen eturyhmän toimet mainitaan liitteen 1.1 kohdassa, ei liitteen 1.2 kohdassa. Tarkistus voidaan siten hyväksyä.2.1.9 Tarkistus 27Tarkistus 27 kuvastaa laajentumisprosessin kehitystä. Siinä mainitaan, että ohjelma kattaa liittymissopimuksen vuonna 2003 allekirjoittaneet liittymässä olevat maat. Komissio voi näin ollen hyväksyä tarkistuksen.2.2 Komission osittain hyväksymät tarkistukset2.2.1 Tarkistus 22Komissio voi hyväksyä tarkistuksesta 22 sen osan, jossa täsmennetään johdanto-osan 12 kappaletta. Kyseisessä kappaleessa mainitaan, että ohjelmalla pyritään tukemaan taloudellisesti organisaatioita myöntämällä niille toiminta-avustusta sellaisia toimia varten, jotka edistävät yleistä eurooppalaista etua naisten ja miesten tasa-arvon alalla tai joiden tavoitteet kuuluvat Euroopan unionin tasa-arvopolitiikan piiriin. Komissio ei kuitenkaan voi hyväksyä sitä, että maininta avustuksen myöntämisestä yksittäiselle toimelle on poistettu, sillä se uhkaisi rajoittaa soveltamisalaa ohjelmassa, joka kattaa sekä toiminta-avustukset että avustukset yksittäiselle toimelle.Komissio voi hyväksyä tämän tarkistuksen, jos siihen sisällytetään maininta avustuksen myöntämisestä yksittäiselle toimelle.2.3 Komission hylkäämät tarkistukset2.3.1 Tarkistukset 6 ja 7Tarkistuksilla 6 ja 7 halutaan muuttaa komission ehdotuksessa esitettyjä säännöksiä, jotka koskevat yhteisrahoitusta ja avustusten vähentämistä asteittain sekä välillisesti ohjelman kestoa.Komissio ei voi hyväksyä ehdotusta, jonka mukaan Naisten eurooppalaisen eturyhmän yhteisrahoitusta lisätään enintään 90 prosenttiin nykyisen 80 prosentin sijaan. Komissio ei myöskään voi hyväksyä sitä, että muille järjestöille myönnettäviä väheneviä avustuksia koskevia sääntöjä sovelletaan kolmannesta vuodesta lähtien, kun ohjelman kesto on ainoastaan kaksi vuotta.2.3.2 Tarkistukset 8, 9 ja 10Tarkistuksilla 8, 9 ja 10 halutaan pidentää ohjelman kestoa vuoteen 2008 saakka ja korottaa sen talousarviota 5,5 miljoonaan euroon.Komissio ei voi hyväksyä tällaisia tarkistuksia, jotka eivät ole kolmen osapuolen 24. marraskuuta 2003 antaman yhteisen julkilausuman mukaisia.2.3.3 Tarkistus 11Tarkistuksen 11 tavoitteena on ottaa ohjelmaa varten käyttöön laajempi arviointimenettely, joka perustuu ulkopuolisen tekemään arviointikertomukseen ja selvitykseen, joka komission on määrä antaa vuoden 2006 lopun sijaan vuoden 2007 lopulla.Komissio ei voi hyväksyä tällaista tarkistusta, jolla asetetaan ohjelman määrärahoihin ja kestoon nähden suhteeton velvoite. Koska ohjelma päättyy vuoden 2005 lopulla, vaikuttaa lisäksi asianmukaiselta, että velvoite antaa selvitys vuoden 2006 lopulla säilytetään.2.3.4 Tarkistus 19Tarkistuksella 19 halutaan mahdollistaa se, että järjestöille, jotka torjuvat muun muassa väkivaltaa tasa-arvon esteenä, myönnetään toiminta-avustusta ehdotuspyynnön perusteella lohkon 2 puitteissa.Komissio ei voi hyväksyä tällaista tarkistusta, joka ei noudata säännöksen yleistä tavoitetta vaan asettaa mielivaltaisesti etusijalle yhden toimintatyypin.2.3.5 Tarkistus 20Tällä tarkistuksella pyritään siihen, että parlamentille tiedotetaan aihealueista ja ensisijaisista tavoittesta ennen ehdotuspyyntöjen antamista. Komissio ei voi hyväksyä tätä tarkistusta, jolla puututaan toimeenpanovaltaan, joka on komission yksinoikeus.3. PäätelmäKomissio muuttaa EY:n perustamissopimuksen 250 artiklan 2 kohdan mukaisesti päätösehdotustaan edellä esitetyllä tavalla.